CELEX: 62013CN0182
Language: bg
Date: 2013-04-12 00:00:00
Title: Дело C-182/13: Преюдициално запитване, отправено от Industrial Tribunals (Северна Ирландия) (Обединеното кралство) на 12 април 2013 г. — Valerie Lyttle, Sarah Louise Halliday, Clara Lyttle, Tanya McGerty/Bluebird UK Bidco 2 Limited

29.6.2013   
            
            
               BG
            
            
               Официален вестник на Европейския съюз
            
            
               C 189/4
            
         Преюдициално запитване, отправено от Industrial Tribunals (Северна Ирландия) (Обединеното кралство) на 12 април 2013 г. — Valerie Lyttle, Sarah Louise Halliday, Clara Lyttle, Tanya McGerty/Bluebird UK Bidco 2 Limited
   (Дело C-182/13)
   2013/C 189/06
   Език на производството: английски
   
      Запитваща юрисдикция
   
   Industrial Tribunals (Северна Ирлания)
   
      Страни в главното производство
   
   
      Жалбоподатели: Valerie Lyttle, Sarah Louise Halliday, Clara Lyttle, Tanya McGerty
   
      Ответник: Bluebird UK Bidco 2 Limited
   
      Преюдициални въпроси
   
   
               1.
            
            
               Дали понятието „организация“ по смисъла на член 1, параграф 1, буква а), подточка ii) от Директива 98/59/ЕО (1) на Съвета има същото значение като това в контекста на член 1, параграф 1, буква а), подточка i) от тази директива?
            
         
               2.
            
            
               При отрицателен отговор на първия въпрос, може ли понятието „организация“ по смисъла на член 1, параграф 1, буква а), подточка ii) да се състои от организационна структура на предприятие, която е изградена или обхваща повече от една местна работна единица?
            
         
               3.
            
            
               Дали в член 1, параграф 1, буква а), подточка ii) от Директивата изразът „най-малко 20 души“ се позовава на броя на уволненията във всички организации на работодателя, или напротив той се позовава на броя уволнения във всяка отделна организация? (С други думи, дали при позоваването на цифрата „20“ се има предвид 20 души във всяка отделна организация или 20 общо?)
            
         
      (1)  Директива 98/59/ЕО на Съвета от 20 юли 1998 година за сближаване на законодателствата на държавите членки в областта на колективните уволнения (ОВ L 225, стр. 16; Специално издание на български език, 2007 г., глава 5, том 5, стр. 95).